Timișoara

'S e baile mòr eadar Arad agus Reșița, air an àirde an iar Romàinia a th' ann an Timișoara (IPA: ˈtimiˈʃo̯ara, Ungairis: Temesvár, Gearmailtis: Temeswar, Sèirbis; Темишвар). Tha e suidhichte ri taobh  na h-Aibhne Timiș, aig 90m os cionn ìre na mara, san t-siorrachd (Romàinis: Județ) Timiș. Tha 319,279 duine a' fuireach ann.Institutul Național de Statistică

Eachdraidh
'S ann às an fhacal vár (Gàidhlig: Cathair) ann an Ungairis agus am freumh Innd-Eòrpais thib (Gàidhlig: boglach) 's a tha ainm a' bhaile.Iorgu Iordan - Dicționar onomastic românesc, Editura Academiei Române, Bucharest, 1963. Bha treubhan Daci agus Ceilteach nan tàmh ann, ro teachd nan Ròmanach. Tha eachdraiche neo dithis ann an Romàinia dhen bheachd gur ann ann an Timișoara 's a bha an tuineachadh Daci Zurobara, mun do sgrìobh Ptolomaidh san leabhar Γεωγραφικὴ Ὑφήγησις. Chaidh am baile a chlàradh airson a' chiad turais ann an 1212 mar Castrum regium Themes. Rinn na Tatari sgrios agus milleadh air a' bhaile san 13mh Linn. Bhuinneadh e do dh' Impireachd nan Otomanach bho 1552 gu ruige 1716. B' e gun tàinig fear air an robh Kara Ahmed Pasha agus 160,000 saighdear gu Timișoara, chuairtich iad am baile agus, air 22 an Giblean 1552, thuit e: bha Timișoara phrìomh-bhaile na roinn Eyālet-i Tımışvār on latha siud air adhart.Kornauth, Friedrich; Kreutel, Richard Franz, Zwischen Paschas und Generälen. Bericht des Osman Aga aus Temeschwar, über die Höhepunkte seines Wirkens als Diwansdolmetscher und Diplomat, Osmanische Geschichtsschreiber. V. Verlag Styria, Graz, 1966, ISSN 0473-5129. Ann ceann 176 bliadhna, cheannsaich arm nan Habsburgach am baile ann an 1716. Ghabh Romàinia os làimh Timișoara ann an 1920. Thug plèanaichean-cogaidh Aimearganach, Breatainneach agus Gearmailteach ionnsaigh air a' bhaile aid deireadh an Dàrna Cogaidh. B' ann ann an Timișoara a thòisich Rèabhlaid Romàinianach air 16 an Dùbhlachd 1989, nuair a thog na daoine fianais sna sràidean agus an Riaghaltas a' feuchainn ris an easbaig Pròstanach László Tőkés a chur a-mach à dheuchd.Valentin Marin,, Martirii Revoluției în date statistice, Caietele Revoluției, Editura Institutului Revoluției Române din Decembrie 1989,  Bucharest, 2010, ISSN 1841-6683.

Àireamh-shluaigh
À rèir Cunntas-shluaigh 2015 tha mòr-chuid Romàinianaich (259,754) agus mion-chuidean Ungairianaich (15,564), Seirebianaich (4,843), Gearmailtich (4,193), Rroma (2,145), Rutheni (556) agus Iùdhaich (176) a' fuireach ann an Timișoara.

 Daoine ainmeil 
Ali Temeşvar'dan (1647 - 1722)
Johnny Weissmüller (1904 - 1984)

 Bailtean co-cheangailte 
 22px Cancún
 22px Chernivtsi
 22px Da Nang
 22px Faenza
 22px Gera
 22px Karlsruhe
 22px Lublin
 22px Mulhouse
 22px Nottingham
 22px Novi Sad
 22px Palermo
 22px Porto
 22px Rueil-Malmaison
 22px Szegad
 22px Treviso
 22px Trujillo

 Iomraidhean 

Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia